Butch Cassidy i Sundance Kid
Butch Cassidy i Sundance Kid (engleski: Butch Cassidy and the Sundance Kid) jest američki antivestern s elementima komedije iz 1969. u režiji Georgea Roya Hilla. Zasniva se na životima američkih odmetnika Roberta Leroya Parkera, koji je djelovao pod pseudonimom Butch Cassidy, i Harryja Longabaugha, koji je djelovao pod pseudonimom Sundance Kid kao član Cassidyjeve bande, i na njihovoj navodnoj smrti nakon okršaja s organima vlasti u Boliviji. Radnja se odvija krajem 19. stoljeća. Prati odmetnike Butcha Cassidyja (Paul Newman), Sundance Kida (Robert Redford) i Kidovu ljubavnicu Ettu Place (Katharine Ross), koji bježe od organa vlasti Sjedinjenih Američkih Država nakon pljačke nekoliko vozova. Glumačku postavu također čine: Strother Martin, Jeff Corey, Henry Jones, Cloris Leachman i Sam Elliott (u jednoj od njegovih prvih uloga). Film je premijerno prikazan u New Havenu 23. septembra 1969, a sutradan u New Yorku. U jugoslavenskim kinima prikazivan je pod naslovom Butch Cassidy i Kid. Recenzije kritičara nakon premijernog prikazivanja bile su pretežno negativne iako je film bio nominiran za nekoliko Oscara, poput onog za najbolji film. Mišljenja današnjih kritičara o filmu većinom su pozitivna, pa se Butch Cassidy i Sundance Kid smatra jednim od najboljih vesterna svih vremena. Nominiran je za sedam Oscara, osvojivši četiri. Osvojio je i sedam nagrada BAFTA te Zlatni globus i Grammy. Pjesma "Raindrops Keep Fallin' On My Head", napisana za film, osvojila je Oskar za najbolju originalnu pjesmu. U svom memoarskom djelu, Adventures in the Screen Trade, William Goldman, scenarist i idejni kreator filma, o njemu je rekao: "[Butch Cassidy i Sundance Kid] veličanstveno je narativno djelo, originalno i potresno."